Retcenu
Retcenu (rṯnw; Reṯenu, Retenu) — Qədim Misirdə Kənan və Suriya üçün istifadə edilən ad. Bu, Negev səhrasının şimalından Oront çayına qədər olan regionu əhatə edirdi. "Retcenu"nun sərhədləri zamanla dəyişmişdir, lakin ümumiyyətlə üç vilayətdən ibarət idi. Ən cənubda Kənanla eyni sərhədləri olan Cahi idi. Livan ortada, Aralıq dənizi ilə Oront çayı arasında yerləşirdi. Livanın şimalı Amurru adlandırılmışdır, bu da amoritlərin ölkəsi idi. Ümumiyyətlə, Misir kitabələrində "Retcenu" haqqında çoxlu qeydlər var.